Diari Oficial de la Generalitat Valenciana


Sumari del DOGV 9357, del 08-06-2022 (2022/5251)

RESOLUCIÓ de 31 de maig de 2022, de la Presidència de la Generalitat, per la qual es proveeixen els llocs de treball anunciats per la convocatòria 22/2022, de 28 de febrer de 2022.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5251


Data del document
:   31-05-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 de maig de 2022, de la Presidència de la Generalitat, per la qual es proveeixen els llocs de treball anunciats per la convocatòria 22/2022, de 28 de febrer de 2022. [2022/5251]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió pel procediment de lliure designació de llocs de treball de naturalesa funcionarial, convocatòria número 22/2022, de 28 de febrer, de 2022 (DOGV 9292, 07.03.2022).  
  
Considerant que per al lloc 3634, cap secretària director/a general, s'ha presentat una única candidata, Elena Ferrer Vila, que compleix els requisits exigits; tenint en compte els mèrits al·legats i acreditats per aquesta, es considera idònia per a exercir el lloc de treball.  
  
Considerant que per al lloc 37456, cap del Servei de Suport a l'Acció del Govern, s'han presentat quatre persones candidates que compleixen els requisits exigits; tenint en compte els mèrits al·legats i acreditats per aquests, resulta que per la seua formació, tant a nivell tècnic i tecnològic com en les àrees de gestió econòmica i de fons europeus (Pla de recuperació, transformació i resiliència i Programes Europeus per al marc 2021-2027), així com en planificació i direcció de projectes i per la seua àmplia trajectòria professional en diferents departaments de la Generalitat, amb especial atenció a les responsabilitats assumides en les àrees d'anàlisis i planificació de projectes, redacció i seguiment de plans estratègics, així com en tasques de coordinació tècnica i d'equips professionals, la persona més idònia és Rafael Sánchez Ortiz.  
  
Considerant que per al lloc 37697, cap servei de l'Agenda Valenciana Antidespoblament, s'han presentat tres persones candidates que compleixen els requisits exigits; tenint en compte els mèrits al·legats i acreditats per aquests, resulta que per la seua àmplia trajectòria professional en l'àmbit de l'Administració local, capacitat i aptituds per a relacionar-se amb els màxims responsables municipals; donat el nivell de formació en àrees com la planificació, assessorament, estudi i avaluació de les mesures per a la lluita contra el despoblament; per la seua capacitat en gestió de programes municipals, direcció i gestió d'unitats i equips de treball; així com pels seus coneixements en la relació i coordinació amb altres administracions públiques i institucions de caràcter acadèmic, investigador i universitari (FVMP, Càtedra Avant, sobretot en relació amb el despoblament) la persona més idònia és Francisco Orts Delgado.  
De conformitat amb el que disposa l'article 115 de la Llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i en l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat seté de la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022), resolc:  
  
  
Primer  
Nomenar Elena Ferrer Vila, funcionària de carrera de l'Administració de la Generalitat, amb NRP...258..W0, com a cap secretària director/a general, lloc número 3634, grup C1/C2, complement de destí nivell 16 i complement específic E032  
  
Segon  
Nomenar Rafael Sánchez Ortiz, funcionari de carrera de l'Administració de la Generalitat, amb NRP...310..S0, com a cap Servei de Suport a l'Acció del Govern, lloc número 37604, grup A1, complement de destí nivell 28 i complement específic E050  
  
Tercer  
Nomenar Francisco José Orts Delgado, funcionari de carrera de l'Administració de la Generalitat, amb NRP...505..U0, com a cap Servei de l'Agenda Valenciana Antidespoblament, lloc número 37343, grup A1, complement de destí nivell 28 i complement específic E050  
  
  
Quart  
El cessament en l'actual lloc de treball de les persones funcionàries nomenades en els apartats anteriors es produirà d'ofici el mateix dia en què es publique la present resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 31 de maig de 2022.- El subsecretari (R 17.02.2022; DOGV 9282, 21.02.2022): Emili Josep Sampio Morales.